विदेशी खेलाडीकै वर्चस्व
पोखरामा भइरहेको आईटीएफ यू–१८ टेनिस च्याम्पियनसिपमा बुधबार विदेशी खेलाडीकै दबदबा रहेको छ । पुरुष र महिला सिंगल्सतर्फ प्रिक्वाटर र डबल्सतर्फ क्वाटरफाइनलमा विदेशी खेलाडीले वर्चस्व जमाएका हुन् ।
लेखनाथ — पोखरामा भइरहेको आईटीएफ यू–१८ टेनिस च्याम्पियनसिपमा बुधबार विदेशी खेलाडीकै दबदबा रहेको छ । पुरुष र महिला सिंगल्सतर्फ प्रिक्वाटर र डबल्सतर्फ क्वाटरफाइनलमा विदेशी खेलाडीले वर्चस्व जमाएका हुन् ।पुरुषतर्फ जापानका केइजु मियाकेले भारतका दीपेन्दर ग्रेवाललाई ६–४, ६–२ ले पराजित गरेका छन् । जापानका जेनी इनोले भारतका आदित्य वरदान राय चौधरीलाई ६–२, ७–५ ले, अमेरिकाका हनु पटेलले चीनका माई गाओलाई ७–५, ६–२ ले, मलेसियाका जियान क्योङ ताकेसीले अस्ट्रेलियाका निकोलास मोजरलाई रिटायर्ड हर्ट (०–१) मा, भारतका उदयवीर सिंहले अस्ट्रेलियाका मार्को प्याभिसिकलाई ६–१, ६–१ ले र चीनका चेन लियाङले भारतका अर्जुन गोहाडलाई ७–६, ६–० ले पराजित गर्दै क्वाटरफाइनल पक्का गरे । महिलातर्फ भारतकी रेन्नी सिंग्लाले भारतकै सृष्टि धिरलाई ६–०, ६–० ले, बुल्गेरियाकी भिक्टोरिया भेलेभाले चीनकी जिछुअन जेङलाई ६–१, ६–० ले, ताइवानकी ली हस्न लिनले श्रीलंकाकी अन्जलिका कुरेरालाई ६–०, ६–० ले, चीनकी इटोङ झाङले ताइवानकी स्किया कुङलाई ६–१, ६–० ले, हंगेरिकी अन्ना लाजोसले नेपालकी एनी माथेमालाई ६–१, ६–१ ले र भारतकी रिया बोभेजाले जापानकी रिया ओहोनोलाई ७–६, ६–३ ले हराए । पुरुष डबल्सतर्फ मलेसियाका जियान क्योङ र फिलिपिन्सका जोस एन्टोनियो ट्रियाको जोडी तथा जापानका जेनी इनो र केइजु मियाकेको जोडी विजयी भएका छन् । महिलातर्फ चीनका ली यी लियु र इटोङ झाङले नेपालकी अभिलाषा विष्ट र श्रीलंकाकी अन्जलिका कुरेरालाई ६–०, ६–० ले, चीनका युछुन लुओ र जियु झाङको जोडीले भारतकी अमिक किरण र हंगेरीकी अन्ना लाजोसको जोडीलाई ६–२, ६–२ ले पराजित गर्दै सेमिफाइनल प्रवेश गरेका छन् । 